pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมต. นร. นายเทวัญ ฯ ถกแนวทางแก้ไขปัญหากลุ่ม P-Move ร่วมกับตัวแทนภาคประชาชนและผู้แทนกระทรวงที่เกี่ยวข้อง
วันศุกร์ที่ 20 ธันวาคม 2562
รมต. นร. นายเทวัญ ฯ ถกแนวทางแก้ไขปัญหากลุ่ม P-Move ร่วมกับตัวแทนภาคประชาชนและผู้แทนกระทรวงที่เกี่ยวข้อง
รมต. นร. นายเทวัญ ฯ ถกแนวทางแก้ไขปัญหากลุ่ม P-Move ร่วมกับตัวแทนภาคประชาชนและผู้แทนกระทรวงที่เกี่ยวข้อง
วันนี้ (20 ธ.ค.62) เวลา 09.30 น. นายเทวัญ ลิปตพัลลภ รัฐมนตรีประจําสํานักนายกรัฐมนตรี พร้อมด้วย นายณัฏฐชัย ศรีรุ่งสุขพินิจ ที่ปรึกษารัฐมนตรีประจําสํานักนายกรัฐมนตรี นายธงชัย ลืออดุลย์ เลขานุการรัฐมนตรีประจําสํานักนายกรัฐมนตรี นายสุรศักดิ์ เรืองเครือ รองปลัดสํานักนายกรัฐมนตรี และคณะกรรมการแก้ไขปัญหาของขบวนการประชาชนเพื่อสังคมที่เป็นธรรม ร่วมประชุมติดตามความก้าวหน้าของคณะกรรมการแก้ไขปัญหาของขบวนการประชาชนเพื่อสังคมที่เป็นธรรม หรือ P-Move ณ ห้องประชุม 108 สํานักงานปลัดสํานักนายกรัฐมนตรี
การประชุมในครั้งนี้เป็นการรายงานความคืบหน้าแนวทางการให้ความช่วยเหลือที่กลุ่ม P-Move เรียกร้องต่อรัฐบาล จํานวน 19 เรื่อง โดยพบว่ามีจํานวนกว่า 10 เรื่องที่ยังไม่สามารถดําเนินการได้ เนื่องจากอยู่ในขั้นตอนของกระบวนการยุติธรรม รวมถึงต้องมีการแก้ไขกฎระเบียบ และบางส่วนพบว่ามีการชะลอการดําเนินคดี
ทั้งนี้ คณะกรรมการฯ ภาคประชาชน ได้เรียกร้องให้รัฐบาลมีการจัดตั้งคณะอนุกรรมการขึ้นมาขับเคลื่อนการดําเนินการแก้ไข โดยให้ประชาขนที่เป็นตัวแทนกลุ่ม P-Move เป็นอนุกรรมการร่วมกับทางกระทรวงต่างๆ เพื่อร่วมแก้ไขปัญหาที่เกี่ยวข้องของแต่ละกลุ่มได้อย่างรวดเร็วและมีประสิทธิภาพ ซึ่งอนุกรรมการดังกล่าวคาดว่าจะเสนอให้ท่านวิษณุ เครืองาม รองนายกรัฐมนตรี ในฐานะประธานรับผิดชอบ ลงนามอนุมัติแต่งตั้งให้ทันก่อนปีใหม่นี้
.............................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ราชกิจจานุเบกษา เผยแพร่ประกาศแต่งตั้งผู้บริหารระดับสูง ศธ. 4 ราย
วันอังคารที่ 17 มกราคม 2560
ราชกิจจานุเบกษา เผยแพร่ประกาศแต่งตั้งผู้บริหารระดับสูง ศธ. 4 ราย
เว็บไซต์ราชกิจจานุเบกษา เมื่อวันจันทร์ที่ 16 มกราคม 2560 ได้เผยแพร่ประกาศสํานักนายกรัฐมนตรี เรื่อง แต่งตั้งผู้บริหารระดับสูงของกระทรวงศึกษาธิการ 4 ราย
มีพระราชโองการโปรดเกล้า ฯ ให้ข้าราชการพลเรือนสามัญ สังกัดกระทรวงศึกษาธิการ พ้นจากตําแหน่ง และแต่งตั้งให้ดํารงตําแหน่งประเภทบริหารระดับสูง จํานวน 4 ราย ดังนี้
1. นายประเสริฐ บุญเรืองพ้นจากตําแหน่ง ผู้ตรวจราชการกระทรวง สํานักงานปลัดกระทรวง และแต่งตั้งให้ดํารงตําแหน่ง รองปลัดกระทรวง สํานักงานปลัดกระทรวง
2. นายพิษณุ ตุลสุขพ้นจากตําแหน่ง ผู้ตรวจราชการกระทรวง สํานักงานปลัดกระทรวง และแต่งตั้งให้ดํารงตําแหน่ง รองปลัดกระทรวง สํานักงานปลัดกระทรวง
3. นายประชาคม จันทรชิตพ้นจากตําแหน่ง ที่ปรึกษาด้านมาตรฐานอาชีวศึกษาช่างอุตสาหกรรม (นักวิชาการศึกษาทรงคุณวุฒิ) สํานักงานคณะกรรมการการอาชีวศึกษาและแต่งตั้งให้ดํารงตําแหน่ง รองเลขาธิการคณะกรรมการการอาชีวศึกษา สํานักงานคณะกรรมการการอาชีวศึกษา
4. นายกฤตชัย อรุณรัตน์พ้นจากตําแหน่ง ผู้ตรวจราชการกระทรวง สํานักงานปลัดกระทรวง และแต่งตั้งให้ดํารงตําแหน่ง เลขาธิการคณะกรรมการส่งเสริมการศึกษาเอกชน สํานักงานคณะกรรมการส่งเสริมการศึกษาเอกชน สํานักงานปลัดกระทรวง
ทั้งนี้ ตั้งแต่วันที่ 1 ตุลาคม พ.ศ.2559 เป็นต้นไป
รายละเอียดเพิ่มเติม:เว็บไซต์ราชกิจจานุเบกษา
รัฐบาลไทย-ข่าวทำเนียบรัฐบาล-รองนายกรัฐมนตรี ดูงานและเข้าร่วมการประชุมคณะกรรมาธิการยาเสพติดของสหประชาชาติที่เยอรมันและออสเตรีย
วันพฤหัสบดีที่ 8 มีนาคม 2561
รองนายกรัฐมนตรี ดูงานและเข้าร่วมการประชุมคณะกรรมาธิการยาเสพติดของสหประชาชาติที่เยอรมันและออสเตรีย
รองนายกรัฐมนตรี ดูงานและเข้าร่วมการประชุมคณะกรรมาธิการยาเสพติดของสหประชาชาติที่เยอรมันและออสเตรีย
ในระหว่างวันที่ 8-16 มีนาคม 2561 พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม จะเดินทางไปยังสหพันธ์สาธารณรัฐเยอรมนีและสาธารณรัฐออสเตรียเพื่อดูงานและเข้าร่วมการประชุม
โดยในระหว่างวันที่ 9-11 มีนาคม 2561 เป็นการดูงานและเยี่ยมคณะอาจารย์จากมหาวิทยาลัยเทคโนโลยีราชมงคลที่กําลังฝึกงานอยู่ที่ศูนย์ฝึกการเรียนด้านทวิภาคีและด้านระบบมาตรฐานวิชาชีพเยอรมัน ที่เมืองอาเคน สหพันธ์สาธารณรัฐเยอรมนี ในฐานะที่กํากับดูแลสํานักงานมาตรฐานวิชาชีพ (องค์กรมหาชน) พร้อมทั้งเยี่ยมชมการทํางานของศูนย์ฝึกอบรมอาชีพให้กับผู้กระทําผิดในรัฐอาเคนที่ศูนย์ฝึกเดียวกันแห่งนี้ด้วย
จากนั้นในระหว่างวันที่ 12-16 มีนาคม 2561 จะได้เดินทางไปยังสาธารณรัฐออสเตรีย เพื่อเข้าร่วมการประชุมคณะกรรมมาธิการยาเสพติด (Commission on Narcotic Drugs :CND) สมัยที่ 61 ที่กรุงเวียนนา ซึ่งจัดโดยสํานักงาน ว่าด้วยยาเสพติดและอาชญากรรมแห่งสหประชาชาติ (United Nations Office on Drugs and Crime :UNODC) ในฐานะหัวหน้าคณะผู้แทนไทยในการประชุมครั้งนี้ โดยจะได้กล่าวถ้อยแถลงในนามหัวหน้าคณะผู้แทนไทยในกิจกรรมคู่ขนานเรื่องความร่วมมือ 3 ฝ่ายระหว่างรัฐบาลไทย รัฐบาลโคลอมเบีย และรัฐบาลเยอรมนี ในหัวข้อ Exchange beyond borders :Trilateral cooperation on alternative development between Thailand Colombia and Germany รวมทั้งเข้าร่วมเป็นเกียรติในกิจกรรมคู่ขนานอื่น ๆ อีกด้วย
..............................................................
กลุ่มประชาสัมพันธ์และเผยแพร่ สํานักโฆษก
ข้อมูลโดย : พลอากาศเอก มณฑล สัชฌุกร
โฆษกประจํารองนายกรัฐมนตรี (พลอากาศเอก ประจิน จั่นตอง)
รัฐบาลไทย-ข่าวทำเนียบรัฐบาล-กรุงไทยออกมาตรการช่วยลูกค้าน้ำท่วมภาคใต้
วันพฤหัสบดีที่ 12 มกราคม 2560
กรุงไทยออกมาตรการช่วยลูกค้าน้ําท่วมภาคใต้
กรุงไทยออกมาตรการช่วยเหลือลูกค้าที่ประสบภัยในครั้งนี้ ด้วยการปรับลดอัตราดอกเบี้ยให้กับลูกค้าสินเชื่อที่อยู่อาศัย  โดยไม่คิดดอกเบี้ยและให้ชําระเพียงเงินต้นล้านละ 1,000 บาท เป็นระยะเวลา 3 เดือน และปรับลดอัตราดอกเบี้ยลง 0.25% ต่อปี ในเดือนที่ 4 -12
นายลือชัย ชัยปริญญา ผู้ช่วยกรรมการผู้จัดการใหญ่อาวุโส สายงานกลยุทธ์และผลิตภัณฑ์รายย่อยธนาคารกรุงไทย เปิดเผยว่า จากเหตุอุทกภัยที่เกิดขึ้นอย่างฉับพลันใน 12 จังหวัดภาคใต้ ได้สร้างความเสียหายและส่งผลกระทบต่อลูกค้าและประชาชน ธนาคารได้เล็งเห็นถึงความเดือดร้อนของพี่น้องประชาชนชาวภาคใต้ที่ไม่สามารถดําเนินชีวิตและประกอบอาชีพได้ตามปกติ จึงได้ออกมาตรการช่วยเหลือลูกค้าที่ประสบภัยในครั้งนี้ ด้วยการปรับลดอัตราดอกเบี้ยให้กับลูกค้าสินเชื่อที่อยู่อาศัย โดยไม่คิดดอกเบี้ยและให้ชําระเพียงเงินต้นล้านละ 1,000 บาท เป็นระยะเวลา 3 เดือน และปรับลดอัตราดอกเบี้ยลง 0.25% ต่อปี ในเดือนที่ 4 -12
สําหรับลูกค้าสินเชื่อ Home for Cash ธนาคารปรับลดอัตราดอกเบี้ยลง 0.25% เป็นระยะเวลา 1 ปี นอกจากนี้ ธนาคารยังจัดถุงเยียวยามอบให้กับผู้ประสบภัยน้ําท่วม มูลค่ารวม 2 ล้านบาท ตามนโยบายของนายผยง ศรีวณิช กรรมการผู้จัดการใหญ่ อีกด้วย
ฝ่ายสื่อสารองค์กรและภาพลักษณ์
โทร. 0-2208-4174-7
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-คปภ. คลอดกรมธรรม์ใหม่เพื่อประกันภัยอุบัติเหตุสำหรับผู้โดยสารแพ เพิ่มความคุ้มครองแก่นักท่องเที่ยวทางน้ำ
วันจันทร์ที่ 15 พฤษภาคม 2560
คปภ. คลอดกรมธรรม์ใหม่เพื่อประกันภัยอุบัติเหตุสําหรับผู้โดยสารแพ เพิ่มความคุ้มครองแก่นักท่องเที่ยวทางน้ํา
ปัจจุบันมีผู้ประกอบการเกี่ยวกับแพในรูปแบบต่าง ๆ ที่หลากหลายมากขึ้น ซึ่งเป็นผลมาจากการเติบโตของการท่องเที่ยวทางน้ํา สํานักงาน คปภ. มีความห่วงใยประชาชนและนักท่องเที่ยวที่ใช้บริการแพโดยสารที่มีความเสี่ยงที่จะเกิดอุบัติเหตุ
ดร. สุทธิพล ทวีชัยการ เลขาธิการคณะกรรมการกํากับและส่งเสริมการประกอบธุรกิจประกันภัย (คปภ.) เปิดเผยว่า ปัจจุบันมีผู้ประกอบการเกี่ยวกับแพในรูปแบบต่าง ๆ ที่หลากหลายมากขึ้น ซึ่งเป็นผลมาจากการเติบโตของการท่องเที่ยวทางน้ํา สํานักงาน คปภ. มีความห่วงใยประชาชนและนักท่องเที่ยวที่ใช้บริการแพโดยสารที่มีความเสี่ยงที่จะเกิดอุบัติเหตุ และสร้างความสูญเสียทั้งชีวิตและทรัพย์สินเพิ่มมากขึ้นด้วย ซึ่งที่ผ่านมายังไม่มีการคุ้มครองอุบัติเหตุผู้โดยสารที่ใช้บริการแพโดยสารในกรณีประสบอุบัติเหตุ ดังนั้น ในฐานะนายทะเบียนจึงได้ลงนามเห็นชอบในกรมธรรม์ประกันภัยอุบัติเหตุสําหรับผู้โดยสารแพและอัตราเบี้ยประกันภัย เพื่อตอบโจทย์ความต้องการของผู้ประกอบการแพและนักท่องเที่ยวให้ได้รับความคุ้มครองอย่างแท้จริง
เลขาธิการ คปภ. กล่าวว่า การลงนามความเห็นชอบกรมธรรม์ประกันภัยอุบัติเหตุสําหรับผู้โดยสารแพและอัตราเบี้ยประกันภัยดังกล่าว ให้ความคุ้มครองอุบัติเหตุจากการใช้แพ และเพื่อให้เกิดความปลอดภัยทางน้ํา ตลอดจนเป็นการรักษาคุณภาพสิ่งแวดล้อมทางน้ํา และสอดคล้องกับหลักการของพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546 และพ.ร.บ.การเดินเรือในน่านน้ําไทย พ.ศ. 2456 รวมทั้งประกาศกรมเจ้าท่าที่ 227/2559 เรื่อง หลักเกณฑ์ วิธีการ และเงื่อนไขการออกหนังสือรับรองความปลอดภัยของแพ
กรมธรรม์ประกันภัยอุบัติเหตุสําหรับผู้โดยสารแพและอัตราเบี้ยประกันภัย เป็นเครื่องมือบริหารความเสี่ยงให้กับผู้ประกอบการแพโดยสาร และคุ้มครองผู้ประสบภัยทางน้ําที่เกิดอุบัติเหตุขณะใช้บริการแพโดยสาร เพื่อตอบสนองความต้องการของผู้ประกอบการแพทั่วไปตามลําน้ําในเขื่อนต่างๆ เช่น เขื่อนภูมิพล เขื่อนสิริกิติ์ และเขื่อนศรีนครินทร์ โดยจะคุ้มครองผู้โดยสารซึ่งเป็นนักท่องเที่ยวให้ได้รับความคุ้มครองในขณะที่อยู่บนหรือในแพรวมทั้งผู้ที่กําลังขึ้นหรือลงแพ เว้นผู้ควบคุมแพ กรณีเสียชีวิต การสูญเสียมือ เท้า หรือสายตา หรือทุพพลภาพถาวรสิ้นเชิง 100,000 บาทต่อคน และค่ารักษาพยาบาลหากเกิดการบาดเจ็บจากอุบัติเหตุแต่ละครั้งไม่เกิน 15,000 บาทต่อคน เบี้ยประกันภัยเป็นช่วงระหว่าง 100-150 บาทต่อคน ทั้งนี้ หากต้องการซื้อความคุ้มครองให้รวมถึงผู้ควบคุมแพก็สามารถซื้อเพิ่มได้
“แม้กรมธรรม์ประกันภัยอุบัติเหตุสําหรับผู้โดยสารแพนี้ เป็นกรมธรรม์ภาคสมัครใจ เนื่องจากประกาศกรมเจ้าท่าไม่ได้มีการบังคับให้ผู้ประกอบการแพต้องทําประกันภัย แต่อยากให้ผู้ประกอบการตระหนักถึงความสําคัญของการทําประกันภัย และใช้ประโยชน์จากกรมธรรม์ดังกล่าวเป็นเครื่องมือบริหารความเสี่ยงที่อาจเกิดขึ้น เพื่อเป็นการบรรเทาภาระความเสียหายทางการเงินแก่ผู้ประกอบการแพโดยสาร รวมทั้งสร้างความเชื่อมั่นให้กับนักท่องเที่ยว หรือประชาชนที่ได้รับอุบัติเหตุจากการใช้แพให้ได้รับการชดใช้ค่าสินไหมทดแทน ซึ่งจะช่วยเสริมสร้างภาพลักษณ์ที่ดีในสายตาของนักท่องเที่ยวต่างชาติที่มีต่อประเทศไทยอีกด้วย” เลขาธิการ คปภ. กล่าวทิ้งท้าย
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-นายกรัฐมนตรีแนะลดพื้นที่ปลูกยางพารา เปลี่ยนมาปลูกพืชเศรษฐกิจ และผลไม้แทน แก้ไขปัญหาราคาตกต่ำ
วันอังคารที่ 11 กรกฎาคม 2560
นายกรัฐมนตรีแนะลดพื้นที่ปลูกยางพารา เปลี่ยนมาปลูกพืชเศรษฐกิจ และผลไม้แทน แก้ไขปัญหาราคาตกต่ํา
นายกรัฐมนตรีแนะลดพื้นที่ปลูกยางพารา เปลี่ยนมาปลูกพืชเศรษฐกิจ และผลไม้แทน แก้ไขปัญหาราคาตกต่ํา
วันนี้ (11 กรกฎาคม 2560) เวลา 14.00 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงกรณีราคายางพาราตกต่ําว่า รัฐบาลพยายามแก้ไขปัญหาทั้งต้นทาง กลางทาง และปลายทาง โดยต้องมองว่าต้นทางคืออะไร มีการปลูกยางพาราเยอะเกินไปไหม จากข้อมูลการการปลูกยางพารา มีการบุกรุกปลูกในพื้นที่ป่าสงวนกว่าสามหมื่นไร่เมื่อรวมกับพื้นที่ของชาวสวนยางทําให้ผลิตที่ได้มีจํานวนมากกว่าที่ตลาดต้องการ
สําหรับกรณีการเรียกร้องให้รัฐบาลซื้อยางพาราทั้งหมดของชาวสวนยางนั้น นายกรัฐมนตรีกล่าวว่า รัฐบาลคงไม่สามารถนํางบประมาณมาซื้อยางพาราของชาวสวนตามข้อเรียกร้องได้ ซึ่งปัจจุบันรัฐบาลยังมียางพาราอยู่ในสต๊อก แต่ได้มอบหมายพร้อมสั่งการให้ส่วนราชการนํายางพารามาแปรรูปให้เกิดประโยชน์ในหลาย ๆ ด้าน เกิดการใช้ยางพาราในประเทศมากขึ้น ไม่ว่าจะเป็นการนํามาทําถนนเส้นทางต่าง ๆ นํามาใช้ด้านสาธารณสุข ด้านการกีฬา สร้างสนามฟุตซอล เป็นต้น ซึ่งทุกคนต้องร่วมมือกันแก้ไขปัญหาทั้งต้นทาง กลางทาง ปลายทาง ทั้งนี้ จากการหารือกับประเทศเพื่อนบ้าน จําเป็นต้องปรับจํานวนยางพาราในประเทศให้มีจํานวนที่เหมาะสมกับความต้องการของตลาด โดยลดพื้นที่การปลูกยางพารา ปรับเปลี่ยนพฤติกรรมปลูกพืชเศรษฐกิจ และผลไม้ทดแทน เช่น ทุเรียน มังคุด เป็นต้น
---------------------------------------------
รัฐบาลไทย-ข่าวทำเนียบรัฐบาล-การทางพิเศษแห่งประเทศไทยจัดโปรโมชั่นพิเศษ สมัครใช้บัตร Easy Pass เพียง 500 บาท ตั้งแต่วันที่ 1 ธันวาคม 2560 - 31 มกราคม 2561
วันอังคารที่ 21 พฤศจิกายน 2560
การทางพิเศษแห่งประเทศไทยจัดโปรโมชั่นพิเศษ สมัครใช้บัตร Easy Pass เพียง 500 บาท ตั้งแต่วันที่ 1 ธันวาคม 2560 - 31 มกราคม 2561
การทางพิเศษแห่งประเทศไทย (กทพ.) กระทรวงคมนาคม เชิญชวนผู้ใช้ทางพิเศษสมัครใช้บริการบัตร Easy Pass ด้วยการจัดโปรโมชั่นพิเศษ สํารองค่าผ่านทางครั้งแรก 500 บาท จากเดิม 1,000 บาท ตั้งแต่วันที่ 1 ธันวาคม 2560 - 31 มกราคม 2561 โดยไม่มีค่ามัดจําอุปกรณ์
กทพ. มอบความสุขให้กับผู้ใช้ทางพิเศษสามารถสมัครใช้บัตร Easy Pass และสํารองเงินค่าผ่านทางพิเศษครั้งแรก 500 บาท จากเดิม 1,000 บาท ตั้งแต่วันที่ 1 ธันวาคม 2560 - 31 มกราคม 2561 โดยไม่ต้องชําระเงินค่ามัดจําอุปกรณ์ เนื่องจากตั้งแต่ปี 2555 เป็นต้นมา กทพ. ได้ยกเลิกการเก็บค่าประกันบัตรฯ โดยบัตรฯ ยังคงเป็นกรรมสิทธิ์ของ กทพ. เพื่อส่งเสริมให้ผู้ใช้ทางพิเศษใช้บัตรฯ จากปัจจุบันที่มีผู้ใช้บัตรฯ มากกว่า 1.3 ล้านใบ ซึ่งจะช่วยบรรเทาปัญหาจราจรติดขัดบริเวณหน้าด่านฯ ได้เป็นอย่างดี กทพ. ได้ดําเนินการพัฒนาและปรับปรุงประสิทธิภาพการให้บริการระบบเก็บค่าผ่านทางพิเศษอัตโนมัติ (Electronic Toll Collection System : ETC) อย่างต่อเนื่องทั้งการพัฒนาระบบคอมพิวเตอร์ การจัดเก็บและประมวลผลข้อมูล และเพิ่มช่อง Easy Pass เพื่อรองรับผู้ใช้บริการ รวมทั้งเพิ่มช่องทางการเติมเงินสํารองค่าผ่านทางพิเศษ อาทิ เคาน์เตอร์เซอร์วิส ตู้ ATM ระบบ Internet Banking Mobile Banking เป็นต้น เพื่ออํานวยความสะดวกให้กับผู้ใช้บัตรฯ สามารถตรวจสอบรายละเอียดการเติมเงินและการสมัครใช้บัตรฯ ได้ที่ www.thaieasypass.com หรือ EXAT Call Center โทรศัพท์ 1543 ตลอด 24 ชั่วโมง
สําหรับผู้ใช้บริการทางพิเศษที่สนใจสมัครใช้บัตรฯ ในช่วงเวลาโปรโมชั่นดังกล่าว สามารถสมัครได้ที่ อาคารด่านเก็บค่าผ่านทางพิเศษทุกด่านของทางพิเศษเฉลิมมหานคร ทางพิเศษศรีรัช ทางพิเศษฉลองรัช ทางพิเศษบูรพาวิถี และทางพิเศษกาญจนาภิเษก (บางพลี - สุขสวัสดิ์) ทุกวันไม่เว้นวันหยุดราชการ ระหว่างเวลา 05.00 - 22.00 น. ศูนย์ราชการสะดวก กทพ. สํานักงานใหญ่ ถนนพหลโยธิน ในวันทําการ ระหว่างเวลา 08.30 - 15.30 น. ศูนย์บริการลูกค้า บริษัท ทางด่วนและรถไฟฟ้ากรุงเทพ จํากัด (มหาชน) ถนนอโศก - ดินแดง ในวันทําการ ระหว่างเวลา 09.00 - 17.00 น. และศูนย์บริการลูกค้าบัตรอัตโนมัติ Easy Pass Fast Service สถานีบริการน้ํามัน ปตท. บริเวณจุดพักรถบางนา (ขาออก) ทางพิเศษเฉลิมมหานคร ในวันจันทร์ - เสาร์ ระหว่างเวลา 09.30 - 15.30 น.
รัฐบาลไทย-ข่าวทำเนียบรัฐบาล-กระทรวงยุติธรรม แถลงข่าวร่วมกับคณะนิติศาสตร์ มหาวิทยาลัยธรรมศาสตร์ถึงแนวทางการให้ความช่วยเหลือผู้เสียหายจากคดี “แพรวา”
วันอังคารที่ 23 กรกฎาคม 2562
กระทรวงยุติธรรม แถลงข่าวร่วมกับคณะนิติศาสตร์ มหาวิทยาลัยธรรมศาสตร์ถึงแนวทางการให้ความช่วยเหลือผู้เสียหายจากคดี “แพรวา”
กระทรวงยุติธรรม แถลงข่าวร่วมกับคณะนิติศาสตร์ มหาวิทยาลัยธรรมศาสตร์ถึงแนวทางการให้ความช่วยเหลือผู้เสียหายจากคดี “แพรวา”
ในวันอังคารที่ ๒๓ กรกฎาคม ๒๕๖๒ เวลา ๑๐.๐๐ น. ณ ห้องประชุมกระทรวงยุติธรรม ๑ ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ นายสมศักดิ์ เทพสุทิน รัฐมนตรีว่าการกระทรวงยุติธรรม พร้อมด้วยศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ดร.กรศุทธิ์ ขอพ่วงกลาง ผู้อํานวยการศูนย์นิติศาสตร์ คณะนิติศาสตร์ มหาวิทยาลัยธรรมศาสตร์ และผู้ที่เกี่ยวข้อง แถลงข่าวร่วมกันถึงแนวทางการให้ความช่วยเหลือผู้เสียหายจากคดี “แพรวา”
รัฐมนตรีว่าการกระทรวงยุติธรรม กล่าวว่า กระทรวงยุติธรรมกับศูนย์นิติศาสตร์ คณะนิติศาสตร์ มหาวิทยาลัยธรรมศาสตร์ ได้มีการหารือร่วมกันเพื่อรับทราบแนวทางการดําเนินการเกี่ยวกับคดีอุบัติเหตุฯ ซึ่งพบว่า คดีดังกล่าวมีผู้เสียหายที่เป็นโจทก์ มีจํานวน ๒๕ ราย และมีจําเลย จํานวน ๔ ราย โดยศาลฎีกามีคําพิพากษาเมื่อวันที่ ๘ พฤษภาคม ๒๕๖๒ และได้มีการส่งคําบังคับให้จําเลยทั้ง ๔ ราย รับทราบแล้ว และศาลฎีกาได้มีคําพิพากษาให้จําเลยที่ ๑ ถึงที่ ๓ ร่วมกันชําระค่าเสียหายให้แก่โจทก์ในแต่ละคดีรวมเป็นเงินประมาณ ๒๑.๙ ล้านบาท และให้จําเลยที่ ๔ ร่วมรับผิดกับจําเลยที่ ๑ ถึงที่ ๓ จํานวน ๒.๘ ล้านบาท รวมค่าเสียหายที่จําเลยที่ ๑-๔ ต้องร่วมกันชําระ จํานวนประมาณ ๒๕ ล้านบาท ซึ่งจะต้องชําระพร้อมดอกเบี้ย ในอัตราร้อยละ ๗.๕ ต่อปี นับตั้งแต่วันที่ ๒๗ ธันวาคม ๒๕๕๓ (วันเกิดเหตุ) เป็นต้นไปจนกว่าจะชําระเสร็จ ซึ่งเมื่อคํานวณจนถึงปัจจุบัน (เดือนกรกฎาคม ๒๕๖๒) จําเลยทั้ง ๔ จะต้องชําระหนี้รวมเป็นเงินประมาณ ๔๐ ล้านบาท
โดยสถานะของคดีในปัจจุบันอยู่ระหว่างกระบวนการบังคับคดี ซึ่งโจทก์ได้มอบให้ศูนย์นิติศาสตร์ คณะนิติศาสตร์ มหาวิทยาลัยธรรมศาสตร์ เป็นผู้แทนในการดําเนินการ โดยกระทรวงยุติธรรม สามารถให้การสนับสนุนค่าใช้จ่ายในการดําเนินคดีในชั้นบังคับคดีผ่านกองทุนยุติธรรมสําหรับเป็นค่าจ้างทนายความ ค่าธรรมเนียมในการบังคับคดี และค่าใช้จ่ายอื่นๆ ที่เกี่ยวข้องกับการดําเนินคดี ในขณะเดียวกันก็จะมีสํานักงานยุติธรรมจังหวัดช่วยประสานงานอํานวยความสะดวกให้แก่ผู้เสียหายที่มีภูมิลําเนาในจังหวัดต่างๆ ในการยื่นคําขอรับการสนับสนุนจากกองทุนยุติธรรม และช่วยติดตามแจ้งความคืบหน้าการดําเนินการในขั้นตอนต่างๆ ให้ผู้เสียหายได้รับทราบอย่างต่อเนื่อง หากจําเลยไม่ชําระหนี้แก่โจทก์ก็จะมีการยื่นขอให้ศาลออกหมายบังคับคดี ซึ่งกรมบังคับคดี จะสามารถดําเนินการยึดทรัพย์ได้ทันที
และจากกรณีดังกล่าวกระทรวงยุติธรรมและศูนย์นิติศาสตร์ คณะนิติศาสตร์ มหาวิทยาลัยธรรมศาสตร์ได้เห็นความสําคัญในการยกระดับความร่วมมืออย่างใกล้ชิดมากยิ่งขึ้นเพื่อให้ความช่วยเหลือประชาชนเพื่อให้เข้าถึงความยุติธรรม โดยจะมีการจัดทําบันทึกข้อตกลงการบูรณาการความร่วมมือ เพื่อให้ความช่วยเหลือประชาชนร่วมกันต่อไป
รัฐบาลไทย-ข่าวทำเนียบรัฐบาล-พม. จัดประชุมหารือแนวทางขับเคลื่อนงานต่อต้านการค้ามนุษย์ตามข้อเสนอแนะของสหรัฐฯ
วันจันทร์ที่ 13 กรกฎาคม 2563
พม. จัดประชุมหารือแนวทางขับเคลื่อนงานต่อต้านการค้ามนุษย์ตามข้อเสนอแนะของสหรัฐฯ
พม. จัดประชุมหารือแนวทางขับเคลื่อนงานต่อต้านการค้ามนุษย์ตามข้อเสนอแนะของสหรัฐฯ
วันนี้ (13 ก.ค. 63) เวลา 15.00 น.นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานการประชุมคณะอนุกรรมการกํากับและติดตามการดําเนินงานป้องกันและปราบปรามการค้ามนุษย์ ครั้งที่ 4/2563 เพื่อพิจารณาแนวทางการดําเนินงานตามข้อเสนอแนะในรายงานการค้ามนุษย์ หรือ Trafficking in Persons Report ประจําปี 2563 (TIP Report 2020) ของสหรัฐอเมริกา โดยมี นายปรเมธี วิมลศิริ ปลัดกระทรวงการพัฒนาสังคมและความมั่นคงของมนุษย์ (ปลัด พม.) และผู้แทนหน่วยงานที่เกี่ยวข้องในการดําเนินงานป้องกันและปราบปรามการค้ามนุษย์ ทั้งในระดับผู้บริหารและผู้ปฏิบัติงาน อาทิ กระทรวงยุติธรรม สํานักงานตํารวจแห่งชาติ สํานักงานอัยการสูงสุด สํานักงานศาลยุติธรรม กระทรวงแรงงาน และกระทรวงการต่างประเทศ เป็นต้น จํานวน 50 คน เข้าร่วม ณ ห้องประชุม ชั้น 8 กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กรุงเทพฯ
นายจุติกล่าวว่า ที่ประชุมได้พิจารณาข้อเสนอแนะสําคัญในรายงาน TIP Report ประจําปี 2563 ทั้งด้านดําเนินคดีและบังคับใช้กฎหมาย ด้านคุ้มครองช่วยเหลือผู้เสียหายจากการค้ามนุษย์ และด้านป้องกันปัญหาค้ามนุษย์ จํานวน 16 ข้อ อีกทั้งมีการมอบหมายหน่วยงานรับผิดชอบในแต่ละข้อเสนอแนะ เพื่อให้ทุกหน่วยงานเร่งรัดการดําเนินงานทั้ง 3 ด้าน และปิดจุดอ่อนที่ยังเป็นอุปสรรคต่อการแก้ไขปัญหาการการค้ามนุษย์เพื่อรักษาระดับของประเทศไทย และยกระดับให้ดีขึ้น ในปีต่อไป ทั้งนี้ ตนได้กล่าวขอบคุณและชื่นชมทุกหน่วยงานที่มีส่วนสําคัญในการดําเนินงานต่อต้านการค้ามนุษย์ รวมทั้งได้ร่วมกันจัดทํารายงานผลการดําเนินงานป้องกันและปราบปราบการค้ามนุษย์ ประจําปี 2563 จนส่งผลให้สหรัฐอเมริกา คงระดับประเทศไทยในรายงาน TIP Report ประจําปี 2563 ในระดับ 2 (Tier 2) ต่อเนื่องเป็นปีที่ 3 เนื่องจากรัฐบาลไทยยังคงเพิ่มความพยายามอย่างสําคัญในการป้องกันและแก้ไขปัญหาการค้ามนุษย์โดยรวมอย่างต่อเนื่อง
นายจุติกล่าวเพิ่มเติมว่า กระทรวง พม. พร้อมบูรณาการความร่วมมือกับทุกภาคส่วนที่เกี่ยวข้องในการดําเนินงานด้านการป้องกันและปราบปรามการค้ามนุษย์ เพื่อให้บรรลุเป้าหมายในการยกระดับประเทศไทยให้อยู่ในระดับ 1 (Tier 1) โดยเร็วที่สุด สําหรับการดําเนินงานในระยะต่อไปนั้น กระทรวง พม. จะนําผลการหารือและแผนการดําเนินงานตามที่คณะอนุกรรมการฯ ได้เห็นชอบในวันนี้ เสนอต่อคณะกรรมการป้องกันและปราบปรามการค้ามนุษย์ ที่มี พลเอก ประวิตร วงษ์สุวรรณ รองนายกรัฐมนตรี เป็นประธาน เพื่อพิจารณาให้ความเห็นชอบ ก่อนใช้เป็นกรอบแนวทางการดําเนินงานและติดตามผลให้สําเร็จเป็นรูปธรรมต่อไป
รัฐบาลไทย-ข่าวทำเนียบรัฐบาล-รัฐบาลชวนประชาชนร่วมรำลึก วันมหิดล
วันจันทร์ที่ 24 กันยายน 2561
รัฐบาลชวนประชาชนร่วมรําลึก วันมหิดล
รัฐบาลเชิญชวนประชาชนร่วมน้อมรําลึกในพระมหากรุณาธิคุณของสมเด็จพระมหิตลาธิเบศร อดุลยเดชวิกรม พระบรมราชชนก ที่ได้ทรงปฏิบัติพระราชกรณียกิจมากมายเพื่อวางรากฐานด้านการแพทย์และสาธารณสุข
อาทิตย์ที่ 23 ก.ย.61
รัฐบาลชวนประชาชนร่วมรําลึก วันมหิดล
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเชิญชวนประชาชนร่วมน้อมรําลึกในพระมหากรุณาธิคุณของสมเด็จพระมหิตลาธิเบศร อดุลยเดชวิกรม พระบรมราชชนก ที่ได้ทรงปฏิบัติพระราชกรณียกิจมากมายเพื่อวางรากฐานด้านการแพทย์และสาธารณสุข เพื่อให้ปวงชนชาวไทยมีคุณภาพชีวิตที่ดีและได้รับการดูแลด้านสุขภาพที่เจริญก้าวหน้าทัดเทียมอารยประเทศ โดยในโอกาส “วันมหิดล” หรือวันคล้ายวันสวรรคต 24 กันยายน รัฐบาลขอเชิญชวนประชาชนร่วมบริจาคเงินเพื่อซื้ออุปกรณ์ทางการแพทย์ และช่วยเหลือผู้ป่วยยากไร้ด้อยโอกาสของโรงพยาบาลศิริราช โดยในพื้นที่กรุงเทพฯ และปริมณฑล นักศึกษาของมหาวิทยาลัยมหิดลจะออกรับบริจาคพร้อมมอบธงวันมหิดลให้เป็นที่ระลึกแก่ผู้บริจาคต่อไป
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รายการในทีวีหรือสื่อต่าง ๆ หลอกลวง/งมงาย
วันพฤหัสบดีที่ 6 สิงหาคม 2563
รายการในทีวีหรือสื่อต่าง ๆ หลอกลวง/งมงาย
สรุปการตอบกระทู้ถามในการประชุมวุฒิสภา วันจันทร์ที่ ๒๐ กรกฎาคม ๒๕๖๓
เรื่อง         รายการในทีวีหรือสื่อต่าง ๆ หลอกลวง/งมงาย
ผู้ตั้งกระทู้ถาม นายวันชัย สอนศิริ
ถาม        นายกรัฐมนตรี
ผู้ตอบ       รัฐมนตรีประจําสํานักนายกรัฐมนตรี
ผู้ถาม :  นายวันชัย สอนศิริ ถามกระทู้โดยสรุปดังนี้
กรณีรายการโทรทัศน์ที่มีลักษณะเกี่ยวกับเรื่องลี้ลับ และความเชื่อต่าง ๆ อาทิ รายการ ช่องส่องผี ซึ่งรายการลักษณะนี้จะมีบุคคลที่กล่าวอ้างว่าเป็นผู้วิเศษหรือมีลักษณะพิเศษที่สามารถล่วงรู้เรื่อง ลี้ลับต่างๆ ได้ นอกจากนี้ยังมีการหาผลประโยชน์จากความเชื่อดังกล่าว โดยสร้างรายได้เป็นจํานวนมาก ทั้งนี้เรื่องดังกล่าวจะเกี่ยวข้องกับการคุ้มครองผู้บริโภคที่อาจมีการหลอกลวง โฆษณาเกินจริง ก่อผลร้าย ต่อสังคมเกิดความแตกแยกขัดแย้งกัน รวมถึงสร้างความงมงายในสังคม โดยส่วนราชการที่เกี่ยวข้อง ต้องดําเนินการ ถึงแม้ว่าจะเป็นเรื่องของความเชื่อส่วนบุคคลก็ตาม แต่ต้องอยู่ภายในกรอบของรัฐธรรมนูญ ที่ต้องไม่เป็นปฏิปักษ์ต่อหน้าที่ของปวงชนชาวไทย ไม่เป็นอันตรายต่อความปลอดภัยของรัฐ และไม่ขัดต่อความสงบเรียบร้อยหรือศีลธรรมอันดีของประชาชน
ขอเรียนถามว่า รัฐบาลทราบและจะมีมาตรการจัดการ เพื่อไม่ให้เกิดขึ้นอีกในสังคมไทยหรือไม่ อย่างไร
ผู้ตอบ :  รัฐมนตรีประจําสํานักนายกรัฐมนตรี ตอบชี้แจงกระทู้โดยสรุปดังนี้
นายเทวัญ ลิปตพัลลภ รัฐมนตรีประจําสํานักนายกรัฐมนตรี ผู้ได้รับมอบหมายให้ตอบกระทู้ถามตอบชี้แจงว่า กรณีรายการช่องส่องผีที่มีเนื้อหารายการเกี่ยวกับคุณย่าโมและคุณย่าบุญเหลือ ซึ่งมีการบิดเบือนประวัติศาสตร์สร้างความขัดแย้งและโกรธเคืองกับประชาชนจังหวัดนครราชสีมา นั้น กรณีดังกล่าวได้มีการดําเนินการ
ในส่วนที่เกี่ยวข้อง ดังนี้ ประการแรกได้ตรวจสอบไปยังวัดศาลาลอย และทราบข้อมูลว่าไม่ได้มีการขออนุญาตเป็น ลายลักษณ์อักษรเพื่อดําเนินรายการมีเพียงประสานงานด้วยวาจาเท่านั้น อีกทั้งทางวัดไม่ได้คิดว่ารายการดังกล่าวจะมีการบิดเบือนประวัติศาสตร์ ประการที่สอง ได้แจ้งให้ผู้ว่าราชการจังหวัดนครราชสีมาตรวจสอบข้อเท็จจริงและดําเนินการพร้อมทั้งให้สํานักงานพระพุทธศาสนาแห่งชาติ ส่งเรื่องให้กระทรวงวัฒนธรรมพิจารณาว่าการกระทําดังกล่าวมีความผิดอย่างไร รวมถึงได้หารือไปยังมหาเถรสมาคมให้ประสานไปยังวัดต่าง ๆ ในกรณีที่จะมีการอนุญาตให้มีการถ่ายทํารายการต่างๆ ให้ช่วยตรวจสอบข้อมูลก่อน ประการที่สาม ได้หารือไปยังคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติ (กสทช.) ว่าจะมีการดําเนินการทางกฎหมายอย่างไร นอกจากนี้
ในกรณีอื่น ๆ ที่อาจจะเข้าข่ายการหลอกลวงและผิดกฎหมาย นั้น หน่วยงานที่เกี่ยวข้องต้องดําเนินการตรวจสอบและดําเนินการตามกฎหมายอย่างเข้มงวดต่อไป
(โปรดตรวจสอบการถาม-ตอบ กระทู้ถามที่เป็นทางการ จากสํานักงานเลขาธิการวุฒิสภาอีกครั้ง)
รัฐบาลไทย-ข่าวทำเนียบรัฐบาล-นายกรัฐมนตรี เชิญชวนคนไทยร่วมท่องเที่ยวแหล่งเรียนรู้วาระครบรอบ 15 ทศวรรษ สุริยุปราคาเต็มดวง ณ บ้านหว้ากอ จังหวัดประจวบคีรีขันธ์
วันพุธที่ 7 มีนาคม 2561
นายกรัฐมนตรี เชิญชวนคนไทยร่วมท่องเที่ยวแหล่งเรียนรู้วาระครบรอบ 15 ทศวรรษ สุริยุปราคาเต็มดวง ณ บ้านหว้ากอ จังหวัดประจวบคีรีขันธ์
นายกรัฐมนตรี เชิญชวนคนไทยร่วมท่องเที่ยวแหล่งเรียนรู้วาระครบรอบ 15 ทศวรรษ สุริยุปราคาเต็มดวง ณ บ้านหว้ากอ จังหวัดประจวบคีรีขันธ์
วันนี้ (6 มีนาคม 2561) เวลา 12.45 น. ณ บริเวณหน้าห้องประชุมรอยัล ดุสิต บอลรูม เอ โรงแรมดุสิตธานี หัวหิน อําเภอชะอํา จังหวัดประจวบคีรีขันธ์ ภายหลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรี กล่าวให้สัมภาษณ์ว่า
ปีนี้นับเป็นโอกาสสําคัญทางประวัติศาสตร์ และเป็นปีที่มีความหมายต่อวงการวิทยาศาสตร์ เนื่องจากวันที่ 18 สิงหาคม 2561 จะเป็นวันครบรอบ 150 ปีของการเกิดปรากฏการณ์สุริยุปราคาเต็มดวงที่บ้านหว้ากอ ต.คลองวาฬ อําเภอเมือง จังหวัดประจวบคีรีขันธ์ ซึ่งนับเป็นจุดเริ่มต้นและสัญลักษณ์ของวิทยาศาสตร์ยุคใหม่ในเมืองไทย นับตั้งแต่พระบาทสมเด็จพระจอมเกล้าเจ้าอยู่หัว รัชกาลที่ 4 เสด็จพระราชดําเนินทอดพระเนตรสุริยุปราคาเต็มดวง เมื่อวันที่ 18 สิงหาคม 2411 โดยทรงคํานวณและพยากรณ์ปรากฏการณ์ดังกล่าวไว้ล่วงหน้า 2 ปีได้อย่างแม่นยํา นายกรัฐมนตรีจึงขอเชิญชวนคนไทยทุกคนร่วมท่องเที่ยวและศึกษาเรียนรู้ในโอกาสดังกล่าว
...............................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-“ศูนย์ซ่อมสร้างเพื่อชุมชน (Fix it Center)” ออกช่วยเหลือประชาชนผู้ประสบภัยหลังน้ำท่วมสำหรับในพื้นที่จังหวัดอุบลราชธานี
วันพฤหัสบดีที่ 3 ตุลาคม 2562
“ศูนย์ซ่อมสร้างเพื่อชุมชน (Fix it Center)” ออกช่วยเหลือประชาชนผู้ประสบภัยหลังน้ําท่วมสําหรับในพื้นที่จังหวัดอุบลราชธานี
..
#ไทยคู่ฟ้าสถานการณ์น้ําท่วมในหลายพื้นที่เริ่มคลี่คลายแล้ว โดยระยะนี้เป็นช่วงฟื้นฟูความเสียหลังน้ําลด หน่วยงานอาชีวศึกษาของแต่ละจังหวัดก็เป็นอีกแรงสําคัญในการออกช่วยเหลือประชาชนผู้ประสบภัยน้ําท่วมในรูปแบบ “ศูนย์ซ่อมสร้างเพื่อชุมชน (Fix it Center)” ที่ออกหน่วยให้บริการซ่อมแซมเครื่องใช้ไฟฟ้า รถยนต์ รถจักรยานยนต์ ระบบน้ํา - ไฟ อุปกรณ์ทํามาหากินต่าง ๆ ที่ได้รับความเสียหายจากน้ําท่วม ตามนโยบายเร่งด่วนของรัฐบาลในการบูรณาการให้ความช่วยเหลือพี่น้องประชาชนผู้ประสบภัยน้ําท่วม
สําหรับในพื้นที่จังหวัดอุบลราชธานีสามารถติดต่อได้ที่ “ศูนย์ซ่อมสร้างเพื่อชุมชน (Fix it Center)” วิทยาลัยเทคนิคอุบลราชธานีหรือสอบถามข้อมูลได้ที่ 045 255 047 โดยจะมีน้อง ๆ นักศึกษาเข้าไปให้บริการซ่อมแซมฟรีครับ